REPUBLIKA HRVATSKA

PRIMORSKO-GORANSKA ŽUPANIJA

GRAD DELNICE

**IZBORNO POVJERENSTVO**

KLASA: 026-02/20-01/01

URBROJ: 2112-01-30-40-1-20-12

Delnice, 03. prosinca 2020 godine.

**PRIOPĆENJE ZA MEDIJE**

Dana 02. prosinca 2020. godine, u Maloj vijećnici Grada Delnica s početkom u 18,00 sati, održana je **Konstituirajuća sjednica Vijeća Mjesnog odbora Turke.**

Sjednici su prisustvovali članovi MO: Marko Mauhar, Goran Poje i Iva Gašparac.

Osim članova MO sjednici su prisustvovali: Goran Bukovac, predsjednik Gradskog vijeća Grada Delnica i Tomislav Mrle službenik Jedinstvenog upravnog odjela Grada Delnica.

Sjednicu je otvorio službenik JUO Tomislav Mrle, službeno ovlaštena osoba za konstituiranje vijeća mjesnih odbora na području Grada Delnica, sve na osnovi Odluke gradonačelnika Grada Delnica od 23. studenog 2020. godine.

Nakon što je nazočnim novoizabranim članovima Vijeća MO Turke uputio čestitke te tehničke upute vezane uz današnju sjednicu, nazočnima se obratio Goran Bukovac, predsjednik Gradskog vijeća Grada Delnica. Čestitao im je izbornim rezultatima te je prije svega zahvalio što su si dali truda oko formiranja MO Turke, koje je po njemu važan segment života ljudi gornjeg toka rijeke Kupe, ali i Grada Delnica u cjelini. Zaželio im je puno uspjeha u njihovom radu.

Članovi Vijeća jednoglasno su prihvatili sljedeći dnevni red:

 Izvješće o provedenim izborima i izabranim članovima Vijeća MO

1. Svečana prisega članova Vijeća MO
2. Izbor predsjednika Vijeća MO

Točka 1.

 Tomislav Mrle upoznaje članove Vijeća MO s rezultatima provedenih izbora i izabranim osobama u Vijeće MO.

 Izvješće se prilaže i čini sastavni dio zapisnika.

Točka 2.

 Svečanu prisegu članovi su položili na način da su, nakon izgovorenog teksta od strane ovlaštene osobe, usmeno prisegli i vlastoručno istu potpisali.

Točka 3.

 Prije izbora predsjednika, Tomislav Mrle upoznaje izabrane članove Vijeća da se predsjednik bira, prema aktima grada, tajnim glasovanjem tj. zaokruživanjem rednog broja ispred imena na glasačkom listiću.

 Nakon što su svi članovi Vijeća glasovali Tomislav Mrle konstatira da je Marko Mauhar dobio 2 glasa, Iva Gašparac 1 glas, te je Marko Mauhar izabran za predsjednika MO Turke.

 Na kraju sjednice prisutnima se obratio novoizabrani predsjednik Marko Mauhar, a čestitke na izboru i želju za suradnjom izrekao je Goran Bukovac, predsjednik Gradskog vijeća Grada Delnica.